Jafar Salmassi

Mohammad Jafar Salmassi (persisk: محمد جعفر سلماسی født 1918 i Kadhimiya i guvernementet Bagdad, død 1999 i Teheran) var en iransk vektløfter som deltok i de olympiske leker 1948 i London.

Salmassi vant en olympisk bronsemedalje i vektløfting under Sommer-OL 1948 i London. Han kom på tredjeplass i den nest letteste klassen, fjærvekt opp til 60 kg. Det var totalt seks vektklasser, en mer enn under de fire foregående olympiske vektløftingskonkurransene i Antwerpen, Paris, Los Angeles og Berlin. Vektløftkonkurransen besto av tre ulike løft, press, rykk og støt. Salmassi løftet sammenlagt 312,5 kilo, tjue kilogram mindre enn gullvinneren Mahmoud Fayad fra Egypt og fem kilo mindre enn Rodney Wilkes fra Trinidad og Tobago som fikk sølv.

Salmassi vant gullmedaljen i 60-kilosklassen i de første Asialekene 1951 i New Delhi i India.

 OL-medaljer 
 16px|Bronse  1948  London - Bronse i vektløfting, fjærvekt  Iran

 Eksterne lenker 


Kategori:Iranske vektløftere
Kategori:Medaljevinnere under Sommer-OL 1948
Kategori:Deltakere for Iran under Sommer-OL 1948
Kategori:Vektløftere under Sommer-OL 1948
Kategori:Personer fra guvernementet Bagdad
Kategori:Fødsler i 1918
Kategori:Dødsfall i 1999